2006 воын коми нывъяс медводдзаысь чукӧртчылісны «Райда» республикаса конкурс вылӧ. Тайӧ гажыс муніс Сыктывкарын. Конкурссӧ вӧзйис нуӧдны «Коми войтыр» дінмукостса ӧтйӧза ӧтмунӧм.

Медводз конкурссӧ нуӧдӧны кар-районъясын, а та бӧрын – кыдзи пыр, Коми Республикаса юркарын. Тані нин нывъяс вермасьӧны І места – «Райда», ІІ места – «Катшасин», ІІІ места – «Пӧлӧзнича» нимъяс вӧсна.

Конкурсыс колӧ сы могысь, медым петкӧдлыны коми нылӧс, кыдзи чужан кыв да культура, семьяын оласног видзысьӧсь да такӧд ӧттшӧтш ӧнія олӧмын водзмӧстчысь да зіль мортӧс. Таысь кындзи, конкурс котыртысьяс пуктӧны ас водзаныс мог – тӧдмӧдны да ӧтувтны республикаса районъясын олысь том коми йӧзӧс.